Държавен вестник, бр. 54, 2012 г., стр. 81

БРОЙ  54	
Д Ъ Р Ж А В Е Н  В Е С Т Н И К 	
СТР.  81  
(4) Договорът за служба или за предоставяне 
на техника в доброволния резерв се прекра­
тява след изтичане срока на предизвестието.
Чл. 25. Командирът (началникът) на военно 
формирование и ръководителят на структурата 
на пряко подчинение на министъра на отбра­
ната след прекратяване на договора за служба 
в доброволния резерв или за предоставяне на 
техника-резерв изпраща в съответната терито­
риална структура за водене на военния отчет 
военноотчетни документи на резервиста или 
на техниката-резерв, становище за изпълне­
нието на договора и копие от разрешението 
за достъп до класифицирана информация на 
резервиста.
Раздел IV
Ред за назначаване, преназначаване и осво­
бождаване от длъжност на резервисти, в т.ч. 
ред за заместване и за временно изпълнение 
на задълженията на вакантната длъжност по 
чл. 40 и 41 от Закона за резерва на въоръже­
ните сили на Република България
Чл. 26. (1) Българските граждани, сключи­
ли договор за служба в доброволния резерв, 
се назначават на длъжност със заповед на 
министъра на отбраната или на оправомощено 
от него длъжностно лице. 
(2) Копие от заповедта по ал. 1 се изпраща 
до военното формирование или до структу­
рата на пряко подчинение на министъра на 
отбраната, където ще се изпълнява договорът, 
и в съответната териториална структура за 
водене на военния отчет. 
(3) Копие от заповедта по ал. 1 се връчва 
на резервиста от началника на съответната 
териториална структура за водене на военния 
отчет в 7- дневен срок от получаването є.
(4) Началникът на съответната територи­
ална структура изпраща във военното форми­
рование или структура на пряко подчинение 
на министъра на отбраната военноотчетни 
документи на резервиста за водене на отчета 
до прекратяване на договора, като в територи­
алната структура остава копие от изпратените 
документи. 
(5) Резервистът в 10-дневен срок след полу­
чаване на копие от заповедта по ал. 1 се явява 
във военното формирование или структура на 
пряко подчинение на министъра на отбраната 
за зачисляване в списъчния състав. 
(6) В случай че заповедта по ал. 1 съдържа 
класифицирана информация, резервистът/
собственикът на техника-резерв само се за­
познава с нея срещу подпис с отбелязване на 
датата за запознаване.
Чл. 27. (1) Резервистите от военните форми­
рования и структури на пряко подчинение на 
министъра на отбраната, участващи в операции 
и мисии извън територията на страната, за 
срока на операцията или мисията се вземат 
във временен задграничен щат на министъра 
на отбраната и се командироват със заповед 
на министъра на отбраната.
(2) След приключване на операцията или 
мисията извън територията на страната ре­
зервистите се назначават със заповед от ми­
нистъра на отбраната или на оправомощено 
от него длъжностно лице на заеманите преди 
командироването им длъжности.
Чл. 28. (1) Техниката-резерв в изпълне­
ние на чл. 5, ал. 2 и чл. 7, ал. 2 от Закона за 
резерва на въоръжените сили на Република 
България се зачислява във военното форми­
рование или структура на пряко подчинение 
на министъра на отбраната със заповед на 
министъра на отбраната или на оправомощено 
от него длъжностно лице и се привежда на 
активна служба, и въвежда в експлоатация със 
заповед на съответния командир (началник) 
на военно формирование или на съответния 
ръководител на структура на пряко подчине­
ние на министъра на отбраната.
(2) Привеждането на активна служба на 
техниката-резерв по ал. 1 се извършва в съот­
ветствие с годишните планове за подготовка 
на въоръжените сили. 
Чл. 29. Резервистът се преназначава на 
длъжност със заповед на министъра на от­
браната или на оправомощено от него длъж­
ностното лице, ако отговаря на изискванията 
за заемането є, в т.ч. притежава изискващото 
се за длъжността военно звание или отговаря 
на изискванията за повишаване във военно 
звание, както и ако притежава необходимо­
то разрешение за достъп до класифицирана 
информация. 
Чл. 30. (1) Резервистът се преназначава на 
длъжност за резервист в съответното военно 
формирование или в съответната структура на 
пряко подчинение на министъра на отбраната 
през цялата година след подаден рапорт по 
команден ред, ако длъжността е била обявена 
по реда на чл. 5 и не е заета.
(2) Командирът/началникът на основа­
ние на подадения рапорт прави мотивирано 
предложение по команден ред до министъра 
на отбраната или до оправомощено от него 
длъжностно лице и прилага кадрова справка 
на резервиста и длъжностна характеристика. 
(3) Когато длъжността, на която се прена­
значава резервистът, изисква по-високо ниво 
на достъп до класифицирана информация 
от това, което той притежава, се подават и 
необходимите документи за проучване и за 
издаване на съответното разрешение за достъп 
до класифицирана информация.
Чл. 31. Резервист може да се преназначава 
на по-ниска длъжност в обхвата на притежа­
ваното военно звание с негово съгласие при: 
1. решение на Народното събрание или 
на Министерския съвет за намаляване чис­
леността на доброволния резерв;